CELEX: 62021TN0426
Language: mt
Date: 2021-07-14 00:00:00
Title: Kawża T-426/21: Rikors ippreżentat fl-14 ta’ Lulju 2021 –Assaad vs Il-Kunsill

23.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 338/44
            
         
      Rikors ippreżentat fl-14 ta’ Lulju 2021 –Assaad vs Il-Kunsill
      (Kawża T-426/21)
      (2021/C 338/54)
      Lingwa tal-kawża: l-Ingliż
      
         Partijiet
      
      
         Rikorrent: Nizar Assaad (Bejrut, il-Libanu) (rappreżentanti: M. Lester, Barrister, G. Martin u C. Enderby Smith, Solicitors)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha tannulla d-Deċiżjoni ta’ Implimentazzjoni tal-Kunsill (PESK) 2021/751 tas-6 ta’ Mejju 2021 (1) u r-Regolament ta’ Implimentazzjoni tal-Kunsill (UE) 2021/743 tas-6 ta’ Mejju 2021 (2), li jemendaw entrata 36 għall-Anness I tad-Deċiżjoni tal-Kunsill 2013/255/PESK u entrata 36 għall-Anness II għar-Regolament tal-Kunsill (UE) Nru 36/2012 tat-18 ta’ Jannar 2012 (iktar ’il quddiem “il-miżuri kkontestati”), sa fejn dawn japplikaw għar-rikorrent.
      
         Motivi u argumenti prinċipali
      
      Insostenn tar-rikors tiegħu, ir-rikorrent jallega li l-Kunsill ripetutament qal mill-2011 li r-rikorrent ma huwiex il-persuna elenkata fl-entrata 36 tal-miżuri restrittivi tal-Unjoni Ewropea fuq is-Sirja. Permezz tal-miżuri kkontestati, il-Kunsill fittex li jreġġa’ lura din il-pożizzjoni, u issa, mingħajr ebda ġustifikazzjoni jew bażi fattwali jew legali, jgħid li r-rikorrent fil-fatt ilu elenkat mill-2011. Il-bażijiet għal annullament tar-rikorrent jikkontestaw it-tibdil tal-Kunsill fil-miżuri kkontestati bħala li huma bbażati fuq diversi żbalji ta’ evalwazzjoni; retroattivi b’mod illegali u inimiċi għall-prinċipju ta’ ċertezza legali; abbuż u użu ħażin ta-setgħat tal-Kunsill; u kuntrarji għall-prinċipju ta’ res judicata.
      
         (1)  ĠU 2021, L 160, p. 115
      
      
         (2)  ĠU 2021, L 160, p. 1